અમદાવાદ અંગે કહું તો 2001નો ભૂંકપ, 2002ના રમખાણ અને ત્યારબાદ 2008માં થયેલા શ્રેણીબદ્ધ વિસ્ફોટ. . . . અને આ પહેલા પણ અનેકવાર રમખાણોનો ભોગ બનેલા આ શહેરનો જોમ, જુસ્સો, વિતેલી વાતોને વિસરાવીને આગળ વધવાની વૃત્તિ ખરેખર બિરદાવવાલાયક છે, આજે અમદાવાદ એક વિકસીત શહેર તરીકે જ નહીં પરંતુ એક એવું શહેર બની ગયું છે કે, તેની મારી સમકક્ષ પેઢી અને આવનારી પેઢી કદાચ એ શબ્દથી કાયમ માટે અજાણ રહેશે કે આ શહેર ક્યારેક કર્ફ્યુનું શહેર કહેવાતું હતું.